open-index/open-wikipedia-markdown huggingface dataset:
ব্রাহ্মণগাঁও বহুমুখী উচ্চ বিদ্যালয়

১৯০২ সনের লৌহজং উপজেলাধীণ ব্রাহ্মণগাঁও মৌজায় প্রভাত কুমার ঘোষ কর্তৃক প্রতিষ্ঠিত হয় এবং অবিভক্ত ভারতের সভানেত্রী সরোজিনী নাইডু কর্তৃক বিদ্যালয়টির ভিত্তি প্রস্তর স্থাপিত হয়। বিদ্যালয়টি পদ্মা নদীর করাল গ্রাসে অত্র মৌজা ভেঙ্গে যাওয়ায় বর্তমানে লৌহজং তেউটিয়া ইউনিয়নের পাইকারা গ্রামের স্থানান্তর হয় সুদীর্ঘ ১১১ বছর যাবত সুনামের সঙ্গে বিদ্যালয়টি পরিচালিত হয়ে আসছে। বিদ্যালয়ের ফলাফল লৌহজং উপজেলার মধ্যে ভালো।

## প্রতিষ্ঠাতা
বিদ্যালয়টি প্রতিষ্ঠা করেন বাবু প্রভাত কুমার ঘোষ।

## অবস্থান
বিদ্যালয়টি বাংলাদেশের বিক্রমপুর তথা বর্তমান মুন্সীগঞ্জ জেলার লৌহজং উপজেলার লৌহজং- টেউটিয়া ইউনিয়ন এর পাইকারা গ্রামে অবস্থিত। প্রতিষ্ঠার সময় এটি ব্রাহ্মণ গাও নামক গ্রামে অবস্থিত ছিল।

## শিক্ষার্থী সংখ্যা
বিদ্যালয়টির বর্তমান শিক্ষার্থী ১২০০+।

## উল্লেখযোগ্য শিক্ষার্থীঃ
* ডঃ নূহ-উল-আলম লেনিন, রাজনীতিবিদ ও প্রাবন্ধিক।
* বীর মুক্তিযোদ্ধা মোঃ খলিলুর রহমান
* মতিউর রহমান, বীর প্রতীক। 
* বীর মুক্তিযোদ্ধা ইকবাল হোসেন
* আব্দুল্লাহ আল মাসুদ, সহযোগী অধ্যাপক, জগন্নাথ বিশ্ববিদ্যালয়। 

## তথ্যসূত্র

বিষয়শ্রেণী:মুন্সীগঞ্জ জেলার বিদ্যালয়
বিষয়শ্রেণী:১৯০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা বিভাগের শিক্ষাপ্রতিষ্ঠান
হুগো উইভিং

**হুগো ওয়ালেস উইভিং** (; জন্ম ৪ এপ্রিল, ১৯৬০) হলেন একজন ইংরেজ-অস্ট্রেলীয় চলচ্চিত্র ও মঞ্চ অভিনেতা। তিনি মূলত ম্যাট্রিক্স সিরিজে(১৯৯৯-২০০৩) এজেন্ট স্মিথ, দ্য হবিট(২০১২-২০১৪) চলচ্চিত্র ধারাবাহিক ও দ্য লর্ড অব দ্য রিংস (২০০১-২০০৩)-এ এলরন্ড, ভি ফর ভেনডেট্টা-এ (২০০৬) ভি, ক্যাপ্টেন আমেরিকা: দ্য ফার্স্ট অ্যাভেঞ্জার্স-এ রেড স্কাল এবং হ্যাকস রিজ চলচ্চিত্রে বাবা চরিত্রের জন্য পরিচিত।

## প্রারম্ভিক জীবন
উইভিং ঔপনিবেশিক নাইজেরিয়ার ইবাদান শহরের ইবাদান শিক্ষা হাসপাতাল বিশ্ববিদ্যালয়-এ জন্মগ্রহণ করেন। তার পিতা ওয়ালেস উইভিং ছিলেন একজন ভূকম্প পরিমাপক এবং মাতা অ্যান (প্রদত্ত নাম: লেনার্ড) ছিলেন একজন ভ্রমণ গাইড ও শিক্ষক। তারা দুজনেই ইংরেজ ছিলেন।  উইভিংয়ের মাতামহ বেলজিয়ান ছিলেন।

## কর্মজীবন
১৯৮৪ সালে অস্ট্রেলীয় টেলিভিশন ধারাবাহিক বডিলাইন-এ ইংরেজ ক্রিকেট ক্যাপ্টেন ডগলাস জারডিন চরিত্রে তিনি প্রথম অভিনয় করেন।

## চলচ্চিত্র তালিকা

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর অস্ট্রেলীয় অভিনেতা
বিষয়শ্রেণী:২১শ শতাব্দীর অস্ট্রেলীয় অভিনেত
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেত
বিষয়শ্রেণী:অস্ট্রেলীয় চলচ্চিত্র অভিনেতা
বিষয়শ্রেণী:অস্ট্রেলীয় টেলিভিশন অভিনেতা
বিষয়শ্রেণী:অস্ট্রেলীয় বেতার অভিনেতা
বিষয়শ্রেণী:অস্ট্রেলীয় মঞ্চ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ বংশোদ্ভূত অস্ট্রেলীয় অভিনেতা
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:২০শ শতাব্দীর ব্রিটিশ অভিনেতা
বিষয়শ্রেণী:২১শ শতাব্দীর ব্রিটিশ অভিনেতা
বিষয়শ্রেণী:অডিওবই পাঠক
বিষয়শ্রেণী:ব্রিটিশ চলচ্চিত্র অভিনেতা
বিষয়শ্রেণী:ব্রিটিশ বেতার অভিনেতা
বিষয়শ্রেণী:ব্রিটিশ শেকসপিয়রীয় অভিনেতা
বিষয়শ্রেণী:ব্রিটিশ মঞ্চ অভিনেতা
বিষয়শ্রেণী:ব্রিটিশ টেলিভিশন অভিনেতা
বিষয়শ্রেণী:ব্রিটিশ কণ্ঠাভিনেতা
বিষয়শ্রেণী:ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
বিষয়শ্রেণী:মৃগীরোগে আক্রান্ত ব্যক্তি
ভাবপ্রবণ গীতিকা

**সেন্টিমেন্টাল ব্যালেড বা আবেগ ঘন সংগীতের আর অনেক নাম রয়েছে একে পপ ব্যালেড ,রক ব্যালেড এবং রক ব্যালেড ও বলা হয় ।** এটি **সংগীতের এক আবেগী ধরন যা প্রেমের আবেগী সম্পর্ক, একাকিত্ব, মাদক আসক্তি, রাজনীতি এবং ধর্ম এসব বিষয়কে গানের প্রতিপাদ্য হিসেবে ব্যবহার করা হয়। এই সংগীত অত্যন্ত শ্রুতিমধুর হয়ায় এটা শ্রোতাদের কাছে খুবই** তাড়াতাড়ি ভালো লেগে যায়।

**সেন্টিমেন্টাল ব্যালেড সকল ধরনের মিউজিক শ্রেণীতেই পাওয়া যায়,পপ, কান্ট্রি, ফোক, রক,আর অ্যান্ড বি।** এটা সাধারণত ধীর গতির ও লয়ের শ্রুতি মধুর ধরনের হয়ে থাকে। এই ধরনের গানে **ধ্বনিতাত্ত্বিক** বাদ্যযন্ত্র গীটার, পিয়ানো, সেক্সোফোন এবং কোন কোন ক্ষেত্রে অর্কেস্ট্রা সেট ব্যবহার করা হয়। আধুনিক এবং মূলধারার ব্যালেডে সিন্থেসাইজার, ড্রামস এবং কিছু ক্ষেত্রে নৃত্য তাল ব্যবহার করা হয়।

পরে 19 শতকের প্রথম দিকে টিনের প্যান অ্যালির সঙ্গীত শিল্পে আত্মাভাবাপন্ন **সেন্টিমেন্টাল ব্যালেড** উৎপত্তি হয় । প্রাথমিকভাবে "টিয়ার-জারকার্স" বা "ড্রিং-রুম **ব্যালেড**" নামে পরিচিত, তারা সাধারণত অনুভূতিমূলক, আখ্যান, স্ট্রফিক গানগুলি পৃথকভাবে বা একটি অপেরা অংশ হিসাবে প্রকাশ পায়,। বিংশ শতাব্দীর প্রথম দিকে সংগীতগুলির নতুন শৃঙ্খলে উঠতে শুরু করলে তাদের জনপ্রিয়তা কমে যায়, কিন্তু অনুভূতির সাথে সম্পর্কযুক্ত হওয়ার কারণে 1 9 50-এর দশক থেকে ধীর গতির গানের জন্য ব্যবহৃত শব্দভাণ্ডারটি ব্যবহার করা হয়।.

বিষয়শ্রেণী:সঙ্গীতের ধারা
বিষয়শ্রেণী:রেডিও বিন্যাস
বিষয়শ্রেণী:লোকসঙ্গীত
বিষয়শ্রেণী:কাব্যরূপ
বিষয়শ্রেণী:রক সঙ্গীত
বিষয়শ্রেণী:জনপ্রিয় সঙ্গীত
বিষয়শ্রেণী:পপ সঙ্গীত
উলুধ্বনি

**উলুধ্বনি** হল বাংলা, অসম, ওড়িশা, কেরালা, তামিলনাডুর একটি ধর্মীয় ও সামাজিক প্রথা। বিবাহ ও অন্যান্য উৎসবে মহিলারা মুখে 'উলুলুলুলু' ধ্বনি উচ্চারণ করেন। এটিকে উৎসব ও সমৃদ্ধির প্রতীক মনে করা হয়।

## উলুরধ্বনির ব্যুৎপত্তিগত অর্
** ধ্বনিগত দিক দিয়ে বিশ্লেষণ করলে দেখা যায় উলু ধ্বনি হলো ওঁ কার ধ্বনি। ওঁ- যা পরমব্রহ্মের নিয়ত স্বরূপ বলে হিন্দুধর্মে মান্য করা হয়।
** অপরপক্ষে বৈষ্ণব ধর্মাবলম্বীদের মত হলো, উ হলো রাধা এবং লু হলো কৃষ্ণ তাই উলু ধ্বনির দ্বারা আমরা এই দুই যুগলকেই স্মরণ করি।
** উলুধ্বনি অ, উ এবং ম এই তিনটি বর্ণ নিয়ে গঠিত। এই তিনটি ধ্বনি আত্তীকরনের মাধ্যমে উচ্চারণের একটি সংহতি তৈরি করে যা মহাশূন্যে ব্রহ্মনাদকে কম্পিত করে। একপক্ষে বলা যায় এটি মহাচৈতন্য জাগরণ এর উদ্ধোক।
** ওঁ শব্দটি সংস্কৃত ‘অব’ ধাতু থেকে নিষ্পন্ন এবং ১৯টি অর্থযুক্ত। ব্যুৎপত্তি গত অর্থ ধরলে ওঁ হলো সকল শক্তির কারক, বাহক ও ধারক। সমগ্র ব্রম্ভান্ড ব্যাপী অজ্ঞান হরণকারী, সর্বজ্ঞ ও মঙ্গলময় উৎস।
** অ-কার আপ্তি বা আদিমতত্ত্ব বা সূচনার প্রতীক। উ- কার সমৃদ্ধি বা উৎকর্ষ বা অভেদত্ত্বের প্রতীক। ম- কার মিতি বা অপিতি শক্তির প্রতীক বলে মনে করা হয়ে থাকে।

## তথ্যসূত্র

বিষয়শ্রেণী:বাঙালি সংস্কৃতি
বিষয়শ্রেণী:হিন্দু বিবাহ
বিষয়শ্রেণী:হিন্দুধর্মে বিবাহ
বিষয়শ্রেণী:ওড়িশার সংস্কৃতি
বেলে পাইকান

**বেলে পাইকান** (বৈজ্ঞানিক নাম: *Coladenia agni(de Niceville)*)  এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের এবং ডানার প্রান্ত বরাবর হলুদ এবং কালো ছোপ দেখা যায়। এরা ‘হেসপেরায়িডি’ গোত্রের এবং ‘টাজিয়াডিনি’ উপগোত্রের সদস্য।
## আকার
বেলে পাইকান এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত বেলে পাইকান এর উপপ্রজাতিসমূহ হল-

* *Coladenia agni agni* de Nicéville, 1883 – Himalayan Brown Pied Flat

## বিস্তার

এদের প্রায় সমগ্র ভারত জুড়েই দেখা যায় তবে শুষ্ক অঞ্চল ছাড়া। হিমালয় এর পাদদেশ থেকে ৩০০-১৩০০ মিটার উচ্চতা পর্যন্ত এদের সচরাচর দেখা যায়। মে মাস থেকে অক্টোবর মাস পর্যন্ত এদের উড়ান কাল।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল ফ্যাকাসে বাদামী এবং উভয় ডানাতেই টার্মিনাল অংশ জুড়ে কালচে বাদামী সামনের ডানার উপরিতলে কোস্টার নিচে ডিসকাল অংশে বৃহৎ এবং ছোট একগুচ্ছ সাদা ছোপ এবং অয়াপেক্স অথবা শীর্ষের একটু নিচে সাদা এপিকাল ছোপগুচ্ছ বিদ্যমান। এপিকাল ছোপগুলি অনিয়মিত। পিছনের ডানার উপরিপৃষ্ঠে ডিসকাল অংশে ছোট ও কালো ছোপের সারি বর্তমান এবং শীর্ষভাগ থেকে টার্মিনাল রেখা বা প্বার্শপ্রান্তরেখার মধ্যভাগ পর্যন্ত সিলিয়া হলদেটে। সামনের ডানার নিম্নতলে ১খ নং ইন্টারস্পেসে দুটি সাদা ছোপ লক্ষ্য করা যায়। শুঙ্গ  সাদামাটা  এবং সমানভাবে বাদামী ও শুঙ্গ প্রান্তে মগুরাকৃতি অংশটিরও অনুরূপ রঙের। 

## আচরণ
আচরণ অন্যান্য ফ্ল্যাট প্রজাতির ন্যায়। এদের উড়ান দ্রুত তবে সংক্ষিপ্ত ও এরা মাটি বা ভূমির খুব কাছ দিয়ে ওড়ে। পাহাড়ের পাদদেশ থেকে ১৫০০মিটার উচ্চতা পযন্ত জঙ্গলে নদী অথবা ঝর্নার ধারে এদের দর্শন মেলে। অধিকাংশ ক্ষেত্রেই অল্প সময়ের জন্য পাতার নিচের অংশে অথবা মাটির উপর বসতে দেখা যায়। শুকনো পাতা এবং ভিজে ছোপ এর উপরও  এরা বসে। এই প্রজাতিকে কখনো ডানা বন্ধ করে বসতে দেখা যায় না।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
বিষয়শ্রেণী:১৮৮৪-এ বর্ণিত প্রজাপতি
এমলুলেকি এনকালা

**এমলুলেকি লুক এনকালা** (; জন্ম: ১ এপ্রিল, ১৯৮১) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন ও টেস্ট এবং একদিনের আন্তর্জাতিকে অংশগ্রহণের পাশাপাশি অনূর্ধ্ব-১৯ দলের নেতৃত্ব দিয়েছেন তিনি।

ঘরোয়া প্রথম-শ্রেণীর ক্রিকেটে সিএফএক্স একাডেমি ও মাতাবেলেল্যান্ডের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম বোলিংয়ে দক্ষতা প্রদর্শন করেছেন ‘সাইকি’ ডাকনামে পরিচিত **এমলুলেকি এনকালা**।

## প্রারম্ভিক জীবন
এমলুলেকি এনকালা’র তেরো ভাই-বোন রয়েছে। তন্মধ্যে, ভাইয়ের সংখ্যা সাত ও বোনের সংখ্যা ছয়। এনডেবেলে উপজাতীয় পরিবারের সদস্য তিনি।

১৯৯৯-২০০০ মৌসুমে অনূর্ধ্ব-১৯ দলের পক্ষে তিনটি ওডিআইয়ে অধিনায়কত্ব করেন। দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ১৬ উইকেট নিয়ে ওয়েস্ট ইন্ডিজের রামনরেশ সারওয়ানের সাথে যৌথভাবে শীর্ষ উইকেটশিকারী ছিলেন।

## আন্তর্জাতিক ক্রিকেট
১৯৯৯ সালে বুলাওয়েতে সফরকারী ভারতের বিপক্ষে অনুষ্ঠিত একদিনের আন্তর্জাতিকে অভিষেক ঘটে এমলুলেকি এনকালা’র। নিজস্ব দ্বিতীয় বলেই শচীন তেন্ডুলকরের উইকেট করায়ত্ত্ব করেছিলেন। এ খেলার পূর্বে তার বাবা কখনো ক্রিকেট খেলা দেখেননি। ২০০০ সালে ট্রেন্ট ব্রিজে স্বাগতিক ইংল্যান্ডের বিপক্ষে টেস্ট অভিষেক ঘটে তার।

২০০০ সালে হিথ স্ট্রিকের নেতৃত্বাধীন জিম্বাবুয়ে দলের সদস্যরূপে কেনিয়ায় অনুষ্ঠিত আইসিসি চ্যাম্পিয়ন্স ট্রফিতে অংশগ্রহণ করেন। ঐ প্রতিযোগিতায় তার দল কোয়ার্টার ফাইনাল পর্যন্ত অগ্রসর হতে পেরেছিল।

## অবসর
অস্ট্রেলিয়ান ক্রিকেট একাডেমিতে ডেনিস লিলি’র ছত্রচ্ছায়ায় খেলোয়াড়ী জীবনে প্রশিক্ষণ নেন তিনি। ২০১০ সালের শুরুতে জিম্বাবুয়ে প্রত্যাবর্তন করেন এমলুলেকি এনকালা। পেশাদার ক্রিকেটে বিশেষায়িত দল মিড-ওয়েস্ট রাইনোজে রিকি ওয়েলস, ড্যারেন স্টিভেন্স ও ব্রেন্ডন টেলরের সাথে একযোগে খেলেন।

ক্রিকেট থেকে অবসর নেয়ার পর বর্তমানে অস্ট্রেলিয়ার মেলবোর্নভিত্তিক এডিনবার্গ ক্রিকেট ক্লাবকে প্রশিক্ষণের দায়িত্বে রয়েছেন এমলুলেকি এনকালা।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:জিম্বাবুয়ের অনূর্ধ্ব-১৯ ওডিআই অধিনায়ক
বিষয়শ্রেণী:জিম্বাবুয়ের ক্রিকেট ধারাভাষ্যকার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:সিএফএক্স একাডেমির ক্রিকেটার
বিষয়শ্রেণী:বুলাওয়েও থেকে আগত ক্রিকেটার
বিষয়শ্রেণী:ফ্যালকন কলেজের প্রাক্তন শিক্ষার্থী
বিষয়শ্রেণী:মিড ওয়েস্ট রাইনোসের ক্রিকেটার
বিষয়শ্রেণী:কমনওয়েলথ গেমসে জিম্বাবুয়ের প্রতিযোগী
চার আসিয়াব জেলা

**চার আসিয়াব জেলা** (, *চাহার আসিয়াব* **চার আসিয়াব**, **চাহার আসিয়ব**, **চারাসাব**, **চারাসিয়াহ** অথবা **চারাসিয়া**) কাবুল শহর থেকে প্রায় ১১ কিলোমিটার (৭ মাইল) দক্ষিণে অবস্থিত একটি জেলা এবং আফগানিস্তানের কাবুল প্রদেশের দক্ষিণ অঞ্চলে অবস্থান করছে। ২০০২ সালের ইউএনএইচসিআর আধিকারিক এর হিসাব অনুযায়ী এখানকার আনুমানিক জনসংখ্যা প্রায় ৩২,৫০০ জন এর মত।  জেলাটি জনসংখ্যা দিক থেকে তাজিক সম্প্রদায়ের লোকের সংখ্যাগরিষ্টতা বেশি লক্ষ্য করা যায়। এছাড়াও পশতু সম্প্রদায় লোক বসাবাস করে থাকে এবং কিছু সংখ্যক হাজারা সম্প্রদায়ের লোকও রয়েছে।

ভৌগোলিক অবস্থান অনুযায়ী জেলাটির সীমানা দক্ষিণে লোগার প্রদেশ, পশ্চিমে ওয়ার্দাক প্রদেশ, উত্তর-পশ্চিমে পাঘমান জেলা, উত্তরে কাবুল এবং পশ্চিমে বাগরামী ও মুসাহী জেলা ঘিরে রয়েছে। চার আশিয়াব জেলার সদর দপ্তর হল কালা-ই মালিক যেটি মূলত জেলার পশ্চিমে অবস্থান করছে।

## তথ্যসূত্র

## বহিঃসংযোগ
*চার আসিয়াব জেলার মানচিত্র (উৎস: এআইএমএস)

বিষয়শ্রেণী:কাবুল প্রদেশের জেলা
কারবালা কাহিনী (টিভি ধারাবাহিক)

***কারবালা কাহিনী*** হল একটি মহাকাব্যিক/ঐতিহাসিক টেলিভিশন ধারাবাহিক যা পরিচালনা করেছেন দাভুদ মিরবাঘেরি, ধারাবাহিকটি মুখতার আল-সাকাফির জীবনের উপর ভিত্তি করে নির্মিত। ১৪০ এরও বেশি অভিনেতা এতে অভিনয় করেছেন।

## বাংলাদেশে সম্প্রচার

বাংলাদেশের এসএ টিভি ২০১৮ সালে ধারাবাহিকটি বাংলাদেশে আমদানি করে ও বাংলা ভাষায় ডাবিং করে সম্প্রচার করে।

## আমদানি ও সম্প্রচার

বাংলাদেশ ছাড়াও ধারাবাহিকটি আরো কয়েকটি দেশে কয়েকটি ভাষায় অনুবাদ করে সম্প্রচার করা হয়েছে।

## তথ্যসূত্র

## বহিঃসংযোগ
* Mokhtarnameh website
*  Watch the Mokhtarnameh series online with English subtitles

বিষয়শ্রেণী:ইরানি টেলিভিশন ধারাবাহিক
বিষয়শ্রেণী:কারবালার যুদ্ধ সম্পর্কিত চলচ্চিত্র ও টেলিভিশন ধারাবাহিক
বিষয়শ্রেণী:২০১০-এর ইরানি টেলিভিশন ধারাবাহিক
বিষয়শ্রেণী:২০১২ সালের ইরানি টেলিভিশন ধারাবাহিক অভিষেক
বিষয়শ্রেণী:ইসলাম সম্পর্কিত টেলিভিশন ধারাবাহিক
রাম পথিনেনি

**রাম পথিনেনি** (জন্ম: ১৫ মে ১৯৮৮) একজন ভারতীয় চলচ্চিত্র অভিনেতা।  রাম তেলুগু ফিল্ম ইন্ডাস্ট্রির একজন জনপ্রিয় নায়ক। তিনি হায়দ্রাবাদে থাকেন।

## ব্যক্তিজীবন
সীতারাম চৌধুরী পথিনেনি এর পিতার নাম মুরালিমোহন পথিনেনি এবং চাচা জনপ্রিয় চলচ্চিত্র প্রযোজক রবি কিশোর পথিনেনি যিনি শ্রাবন্তী রবি কিশোর নামে পরিচিত। অন্ধ্রপ্রদেশের (বর্তমানে তেলেঙ্গানা) হায়দ্রাবাদে ১৯৮৮ সালে জন্মগ্রহণ করেন। তিনি তামিলনাড়ুর চেন্নাইয়ে অবস্থিত ছেত্তিনাদ বিদ্যাশ্রমে পড়াশোনা করেন।

## পেশা
২০০২ সালে রাম আদায়ালাম নামক একটি তামিল স্বল্পদৈর্ঘ্য চলচ্চিত্রে অভিনয় করে ইউরোপীয় চলচ্চিত্র উৎসবের সেরা অভিনেতার পুরস্কার জিতে নেন। নিউ জার্সি আর্ট ফিল্ম ফেস্টিভ্যালে পরিচালক এবং প্রযোজক পুরষ্কৃত হন।  ২০০৬ সালে রাম দেবদাসু চলচ্চিত্রে নবাগত অভিনেতা হিসেবে অভিনয় করেন। দেবদাসু ব্লকবাস্টার হিট হয়, ১৭ টি হলে ১৭৫ দিন ধরে চলে এবং হায়দ্রাবাদের ওডিয়ন ৭০০এমএম থিয়েটারে ২০৫ দিন ধরে চলে।  সুকুমার পরিচালিত জগাদম তার দ্বিতীয় চলচ্চিত্র। এটা বক্স অফিসে সাড়া জাগাতে সমর্থ না হলেও সমালোচকদের দৃষ্টি আকর্ষণ করে। তার পরের ছবি শ্রীনু ভাটিলা পরিচালিত এবং জেনেলিয়া ডি'সুজা অভিনীত রেডি সফল হয় এবং তাকে বড় নায়কদের কাতারে সামিল করে। রাম ২০০৯ সালে মাস্কা এবং গণেশ জাস্ট গণেশ চলচ্চিত্রে অভিনয় করেন। দ্বিতীয়টি বক্স অফিসে সফল না হলেও মাস্কা সফল হয়। প্রথম দিনে ₹২.৫ কোটি আয় করে এবং প্রথম সপ্তাহে লগ্নি অর্থ তুলে আনতে সক্ষম হয়। সে ২০১০ সালে শ্রীনিবাস পরিচালিত রাম রাম কৃষ্ণ কৃষ্ণ চলচ্চিত্রে অভিনয় করে। ২০১১ সালের কান্ডিরেগা ব্লকবাস্টার হিট হয়। পরের ছবি এন্ডুকান্তে প্রেমান্তাতে তামান্নার সঙ্গে জুটি গড়ে রাম।

## চলচ্চিত্র

## তথ্যসূত্র

বিষয়শ্রেণী:তেলুগু অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তেলুগু জি সিনে পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:১৯৮৮-এ জন্ম
বিষয়শ্রেণী:হায়দ্রাবাদ, ভারতের অভিনেতা
রিজেন্ট পাওয়ার লিমিটেড

রিজেন্ট পাওয়ার প্রাইভেট লিমিটেড একটি বেসরকারি কোম্পানী। এটি ২০০৭ সালে প্রতিষ্ঠিত হয় এবং চট্টগ্রামের হাবিব গ্রুপের একটি সহযোগী প্রতিষ্ঠান। এই বিদ্যুত কেন্দ্রটি চট্টগ্রাম-এর  বাড়বকুন্ড তে অবস্থিত। এবং এই বিদ্যুত কেন্দ্রটি প্রতিদিন ২২ মেগাওয়াট বিদ্যুত উৎপাদন করে থাকে।

## আরো দেখুন
* বাংলাদেশের বিদ্যুৎ কেন্দ্রসমূহের তালিকা

## তথ্যসূত্র

বিষয়শ্রেণী:বাংলাদেশের বিদ্যুৎ কেন্দ্র
বিষয়শ্রেণী:বাংলাদেশের বিদ্যুৎ কোম্পানি
দিহ সাবজ জেলা

**দেহ সাবজ জেলা** আফগানিস্তানে কাবুল শহরে উত্তরপূবাঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার এর আনুমানিক হিসাব অনুযায়ী এখানকার জনসংখ্যা ছিল প্রায় ১০০,১৩৬ জন এর মত। যার মধ্যে থেকে প্রায় ৭০% এর মত পশতু সম্প্রদায়ের লোকজন বসবাস করে থাকেন এবং ৩০% এর মত তাজিক সম্প্রদায়ের লোকও রয়েছে।

ভৌগোলিক অবস্থান অনুযায়ী জেলাটির সীমানা পশ্চিমে শাকারদারা ও মীর বাচা কোট জেলা, উত্তর-পশ্চিমে কালাকান এবং কারাবাঘ জেলা, উত্তর ও পূর্ব অঞ্চলে পারভান প্রদেশ, দক্ষিণ পূর্বে রয়েছে সুরবী ও দক্ষিণে বাগরামি এবং কাবুল জেলার সীমাানা ঘিরে রয়েছে। দেহ সাবাজ এর সদর দফতর হচ্ছে তারাখেল গ্রাম, যেটি জেলার দক্ষিণ-পশ্চিম অঞ্চল জুড়ে অবস্থান করছে।

## তথ্যসূত্র

## বহিঃসংযোগ
*Deh Sabz District Map (Source: AIMS)

বিষয়শ্রেণী:কাবুল প্রদেশের জেলা
পাওয়ার গ্রিড বাংলাদেশ

**পাওয়ার গ্রিড বাংলাদেশ পিএলসি** বাংলাদেশের একমাত্র বিদ্যুৎশক্তি সঞ্চালন প্রতিষ্ঠান। এটি একটি সরকারি সংস্থা যা বাংলাদেশের বিদ্যুৎ গ্রিডগুলির মালিক এবং তা পরিচালনা করে থাকে। এটি বিদ্যুৎ উন্নয়ন বোর্ডের একটি সহায়ক সংস্থা। 

## আরো দেখুন
* বাংলাদেশে বিদ্যুৎ খাত
*জাতীয় গ্রিড

## তথ্যসূত্র

বিষয়শ্রেণী:বাংলাদেশের বিদ্যুৎশক্তি সঞ্চালন ব্যবস্থা পরিচালক
বিষয়শ্রেণী:বাংলাদেশে শক্তি
মর্নিং গ্লোরি (১৯৩৩-এর চলচ্চিত্র)

***মর্নিং গ্লোরি*** হল লোয়েল শেরমান পরিচালিত ১৯৩৩ সালের মার্কিন নাট্য চলচ্চিত্র। নাট্যকার জো আকিন্সের একই নামের মঞ্চনাটক অবলম্বনে এর চিত্রনাট্য লিখেন হাওয়ার্ড জি. গ্রিন। এতে শ্রেষ্ঠাংশে অভিনয় করেন ক্যাথরিন হেপবার্ন, ডগলাস ফেয়ারব্যাঙ্কস জুনিয়র ও আডলফ মেনজো।

চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে *স্টেজ স্ট্রাক* নামে চলচ্চিত্রটি পুনর্নির্মিত হয়।

## কুশীলব
* ক্যাথরিন হেপবার্ন - ইভা লাভলেস
* ডগলাস ফেয়ারব্যাঙ্কস জুনিয়র - জোসেফ শেরিডান
* আডলফ মেনজো - লুই ইস্টন
* ম্যারি ডানকান - রিটা ভেরনম
* সি অব্রি স্মিথ - রবার্ট হার্লি "বব" হেজেস
* ডন আলভারাদো - পেপি ভেলেজ
* ফ্রেডরিক স্যান্টলি - উইল সিমোর, ইস্টনের সহকারী
* রিচার্ল কার্ল - হেনরি লরেন্স, মঞ্চ সমালোচক
* টাইলার ব্রুক - চার্লি ভ্যান ডুয়েসেন
* জেনেভা মিচেল - গোয়েন্ডোলিন হল
* হেলেন ওয়্যার - নেলি নাভার

## নির্মাণ
ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন।

## মূল্যায়ন
### বক্স অফিস
সিনেমা সার্কিটগুলো তাদের প্রদর্শনীর খরচ বাদ দিয়ে বক্স অফিস টিকেট বিক্রির ১১৫,০০০ মার্কিন ডলার মুনাফা অর্জন করে।

### সমালোচকদের প্রতিক্রিয়া
পর্যালোচনা সংগ্রাহক ওয়েবসাইট রটেন টম্যাটোস-এ ৯টি পর্যালোচনার ভিত্তিতে ৬.১/১০ গড়ে চলচ্চিত্রটির রেটিং স্কোর ৮৭%।

### পুরস্কার
;৬ষ্ঠ একাডেমি পুরস্কার
* **বিজয়ী:** শ্রেষ্ঠ অভিনেত্রী - ক্যাথরিন হেপবার্ন

## তথ্যসূত্র

## বহিঃসংযোগ
*  
* 
* 
* 
* 
* 
* 

বিষয়শ্রেণী:১৯৩৩-এর চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আরকেও পিকচার্সের চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:অভিনয়শিল্পী সম্পর্কে চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
হেলাল খান

**হেলাল খান** একজন বাংলাদেশী  চলচ্চিত্র অভিনেতা এবং প্রযোজক। তার প্রথম চলচ্চিত্র ছিল *প্রিয় তুমি* (১৯৯৫)। তিনি একাধারে নায়ক, গায়ক, রাজনীতিবিদ ও কলামিস্ট।  তিনি তার কর্মজীবনে ৫০টিরও বেশি ছবিতে কাজ করেছেন। খান ২০০২ এবং ২০০৩ সালে ২ বার জাতীয় চলচ্চিত্র পুরস্কার লাভ করেছিলেন।

## ব্যক্তিগত জীবন
## রাজনৈতিক জীবন
তিনি বিএনপির অঙ্গ সংগঠন জাতীয়তাবাদী সামাজিক ও সাংস্কৃতিক সংস্থা (জাসাস) এর আহবায়ক। ২০১৮ সালের ৩০ ডিসেম্বরে সাধারণ নির্বাচনে জাতীয় ঐক্যফ্রন্ট তথা বাংলাদেশ জাতীয়তাবাদী দল (বিএনপি) থেকে মনোনয়ন পান, ধানের শীষ প্রতীক নিয়ে নৌকা প্রতীকের সাথে তুমুল হাড্ডাহাড্ডি লড়াই করেছিলেন।।

## চলচ্চিত্রের তালিকা
* *[[প্রিয় তুমি]]* (১৯৯৫)
* *বাজিগর*
* *[[সাগরিকা]]*
* *[[আশা আমার আশা]]*
* *[[কিলার (২০০০-এর চলচ্চিত্র)|কিলার]]* (২০০০)
* *[[কুখ্যাত খুনী]]* (২০০০) 
* *[[জুয়াড়ী]]* (২০০২) 
* *[[হাছন রাজা (চলচ্চিত্র)|হাছন রাজা]]* (২০০৩) - হাছন রাজা 
* *ওরা সাহসী* (২০০৩) 
* *মমতাজ* (২০০৫) 
* *ধ্রুবতারা* (২০০৬) 
* *[[গুরু ভাই]]* (২০০৯) - গুরু ভাই
* *মুক্তি* (২০১৪)  
* *নাকফুল*
* *আপসহীন*

## নাটক
* লেইট মেরেজ
* মেঘের অনেক রং
* প্রাণের ময়না

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:১৯৬৯-এ জন্ম
লিঙ্গত্বক পুনঃস্থাপন যন্ত্র

ডান|থাম্ব|271x271px|পুনঃস্থাপন যন্ত্রের ব্যবহার।|সংযোগ=Special:FilePath/Tugahoy1.jpgএকটি **পুন:স্থাপন যন্ত্র** হল এমন একটি যন্ত্র যা ব্যবহার করা হয় অস্ত্রোপচারহীন লিঙ্গত্বক পুনঃস্থাপনের জন্য, লিঙ্গত্বক-এ টান সৃষ্টি করার জন্য, যালিঙ্গত্বক পুনঃস্থাপনে সাহায্য করে। যারা এই ধরনের একটি যন্ত্র ব্যবহার করে তারা কলা-সম্প্রসারণের কৌশল প্রয়োগ করে, যাতে নতুন চামড়া গজায়। 
## ইতিহাস
বিংশ ও একবিংশ শতাব্দিতে নতুন পুনঃস্থাপন যন্ত্র আবিষ্কার হয় যাতে করে খৎনা করা পুরুষরা কোন কষ্ট ছাড়াই তাদের লিঙ্গত্বক-কে ফিরে পেতে পারেন। প্রথম প্রথম পুনঃস্থাপন যন্ত্র না থাকার কারণে অনেক পুরুষ হাত দিয়ে চামড়াকে শিশ্নমুণ্ডের উপর টেনে আনত এবং দীর্ঘক্ষণ রাখত। কিন্তু আধুনিক যন্ত্রের আবিষ্কার লিঙ্গত্বক পুনঃস্থাপন কুরেছে ঝামেলামুক্ত এবং আরামদায়ক।

## ব্যবহার
ডান|থাম্ব|243x243পিক্সেল|DTR যন্ত্র
টেপবিহীন যন্ত্র নিম্নোক্ত উপায়ে ব্যবহার করতে হবে।

* পুনঃস্থাপন যন্ত্রটি হচ্ছে মোচক-এর মত যন্ত্র, যা শিশ্নমুণ্ডকে আঁটকে রাখতে সাহায্য করে। 
* এরপর লিঙ্গত্বকের অবশিষ্ট চামড়াকে যন্ত্রটির উপর টেনে আনতে হবে।
* গ্রিপিং ক্যাপ নামে একটি ছোট ক্যাপ লিঙ্গত্বকের চারপাশে আঁটকে থাকে।
* অতঃপর রাবার ব্যান্ড দিয়ে যন্ত্রটিকে টেনে ধরে রাখা হয় যাতে চামড়াকে টেনে চামড়া বৃদ্ধি করা যায়।
*এটি অনেক সময় সাপেক্ষ, এটি করতে কয়েক বছর সময় লাগে।


## টেপবিহীন যন্ত্র

### Dual Tension Restorer (DTR)
ডান|থাম্ব|204x204পিক্সেল| DTR(টেপবিহীন যন্ত্র)

### প্লাস্টিকের বোতলযন্ত্র( ঘরে বানানো সম্ভব)
ঘরে বসেই পুনঃস্থাপন যন্ত্র প্রস্তুত করা সম্ভব। একটি প্লাস্টিকের বোতলের ক্যাপ সংগ্রহ করতে হবে। ক্যাপটি যতটা সম্ভব ছোট হলেই ভাল, তাহলে শিশ্নমুণ্ডের সাথে ভালোভাবে আঁটকে লেগে থাকবে। ক্যাপটির মাথা-র মাঝখানে মোমবাতি দিয়ে পুড়িয়ে নিতে হবে এবং কলম বা অন্য লম্বা কাঠির মত জিনিস দিয়ে একটি বড় গর্ত করতে হবে। এতে করে ক্যাপটির মাথা দিয়ে শিশ্নমুণ্ডটিকে বাইরের দিকে বের করে রাখা যাবে। আবার ক্যাপের মাথা না পুড়িয়ে ক্যাপটিকে শিশ্নমুণ্ডের সাথে লাগিয়ে রাখা যাবে। এতে দিব্যি ক্যাপটি শিশ্নের সাথে আঁটকে থাকবে।

## কাজ
লিঙ্গত্বক-পুনঃস্থাপন যন্ত্রের মূল কাজ হচ্ছে শিশ্নমুণ্ডকে লিঙ্গত্বকের অবশিষ্টাংশ দিয়ে ঢেকে রাখা। খৎনার পর লিঙ্গত্বকের অবশিষ্টাংশ যা থাকে, তা শিশ্নমুণ্ডকে ঢেকে রাখার জন্য যথেষ্ট না হলেও এটিকে টেনে শিশ্নমুণ্ডের উপর এনে শিশ্নমুণ্ডকে ঢাকা সম্ভব।

## আরও দেখুন
* সুন্নত

## তথ্যসূত্র

বিষয়শ্রেণী:খৎনা
বিষয়শ্রেণী:পুরুষ যৌনাঙ্গ পরিমার্জন
ফারজা জেলা

**ফারজা জেলা** আফগানিস্তানের কাবুল প্রদেশের একটি নতুন জেলা। এখানে প্রায় ১৮,০০০ এর  মত লোকের জনসংখ্যার বসতি রয়েছে। ফারজা হচ্ছে আফগানিস্তানের কাবুল এর সবচেয়ে সবুজতম জেলা। ফারজা শব্দের অর্থ হল দ্রুত চলা। প্রায় ১০০ বছর পূর্বে ফারজা এলাকার অধিবাসীদের রাজত্বের অধিনে জীবনধারা পরিচালিত হত। ফারজার কেন্দ্রীয় অঞ্চলের নাম কালা মেরা। কালা মিরা সাঈদ বাবসা এর হাত ধরেই তৈরি করা হয়েছিল, যিনি ছিলেন অত্যন্ত বিচক্ষন ব্যক্তিত্ব এবং শান্তিপূর্ণ লোকও ছিলেন। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী, পশতুন ও তাজিকদের সমন্বয়ে জেলাটি গঠন করা হয়েছে। ১৯৯১ সালে জানুয়ারীতে, ফারজা একটি স্বাধীন জেলা হিসেবে মির বাচা কট জেলা থেকে পৃথক হয়ে যায় কিন্তু এই অবস্থানটা তালেবান সরকার কর্তৃক স্বীকৃত ছিল না। জেলাটির সদর দপ্তর হচ্ছে দহনওয়া ফারজা। এটি শোমালি প্লেইনের এর উত্তর-পশ্চিমাঞ্চলীয় পর্বতমালার পাহাড়ী অঞ্চল কাবুলের একটি ছোট জেলা হিসেবে পরিচিত। ফারজা জেলায় প্রায় ১৮টির মত গ্রাম রয়েছে। আয়ের মূল উৎস বলতে এখানকার অধিবাসীদের কৃষি শিল্পকেই বোঝান হয়ে থাকে।

## তথ্যসূত্র

বিষয়শ্রেণী:কাবুল প্রদেশের জেলা
তাকানুকুই

**তাকানাকুই** এক ধরনের মারামারির উৎসব যার জন্ম পেরুর কুমবিভিলকাস প্রদেশে। কুয়েচুয়া ভাষায় তাকানাকুই শব্দটির আক্ষরিক অর্থ একে অন্যকে আঘাত করা। উৎসবে থাকে নাচ এবং মারামারি যা দিয়ে পুরাতন বিরোধ মীমাংসা করা হয় কিংবা শুধুমাত্র বীরত্ব প্রকাশের জন্য করা হয়।

## নিয়মাবলী
প্রতিবছর ২৫ ডিসেম্বর ভোরবেলা এই মারামারির উৎসব  আয়োজিত হয়। এই উপলক্ষ্যে কয়েকদিন ধরে মদ্যপান আর নাচগানে শহরে চলে আসে উৎসবের আমেজ। ষোল শতকের তাকি উনকুই নামক প্রতিরোধ আন্দোলনকে সম্মান করে গাওয়া হয় ওয়েইলিয়া নামের বিশেষ ঘরানার সঙ্গীত। হাজার হাজার কণ্ঠে মুখরিত হয় আন্দিজের প্রাচীন গিরিকন্দর। গানগুলোর বিশেষত্ব হচ্ছে প্রতিরোধ, সাহস আর স্বাধীনতা। দখলদার স্প্যানিশদের শাসনের বিরুদ্ধে লড়েছে এসব পাহাড়িদের পূর্বপুরুষেরা। মিছিল করে সবাই জমা হয় কোনো ফাঁকা জায়গায়, পুরুষেরা উচ্চকণ্ঠে গান গায় বিশেষ এক সুরে। প্রতিপক্ষ এসে দেখা করে মাঝের ফাঁকা জায়গায়। চুল টানা আর মাটিতে পড়ে গেলে মারামারি চলবে না। এছাড়া লাথি, ঘুষি সবই বৈধ। অস্ত্র নিষিদ্ধ। রেফারী মারামারি পরিচালনা করেন। কেউ যদি রেফারীর সিদ্ধান্ত পছন্দ না করে, সে আপিল করতে পারে। আপিলে জিতলে আরেক দফা লড়াই চলে। নারী-পুরুষ তো বটেই; বাচ্চা, এমনকি বুড়ো-বুড়িও এই মারামারিতে অংশ নিতে পারে। তবে বিপরীত লিঙ্গের মধ্যে লড়াই করা নিষেধ।

## পোশাক
তাকানাকুই উৎসবের সময় মানুষ মূলত পাঁচ রকমের পোশাক পরে। উলের তৈরি ঘোড়ায় চড়ার পোশাক, চামড়ার জ্যাকেট আর লাল, সবুজ, হলুদ, সাদা রঙ এর রঙচঙা স্কি মাস্ক হল মাখেনো নামক পোশাকের অংশ। হাতে থাকে মহিষের শিং দিয়ে তৈরি মদের পাত্র। মাখেনা পোশাকের সাথে অনেকে একটি টুপি ব্যবহার করে। টুপির মাথায় কোনো মৃত পাখি বা হরিণের খুলি বসিয়ে  তৈরি করা হয় কুয়ারাওয়াতান্না পোশাক। বেশিরভাগ মানুষ এই পোশাকটাকেই বেছে নেয়।

আরেকটি পোশাক হচ্ছে নেগরো পোশাক। নেগরো পোশাকটা মূলত দাস মালিকদের পোশাকের অনুকরণে বানানো হয়। উঁচু কানাতের চামড়ার বুট, সুন্দর শার্ট, ওয়েস্টকোট ইত্যাদি পরে ঘুরে বেড়ায় নেগরোরা। একটা সময়ে কেবল ধনী লোকেরাই এই পোশাক পরতো। চল্লিশের দশকে পঙ্গপালের ঝাঁক এসে আন্দিজকে ন্যাড়া করে দিয়ে গিয়েছিল। তাদের কথা স্মরণ করেই তৈরি হয়েছে লাঙ্গোস নামের বিচিত্র পোশাক। নানা রকম চকচকে বস্তু দিয়ে বানানো হয় এই পোশাক। হাতে ঝুলিয়ে নিতে হয় মরা একটা পাখি।

এর বাইরে বাকি সব পোশাককে কারা গালো বলা হয় হয়। কারা গালো যারা পরে তারা মিছিলে অংশ নেয়, নাচ, গান, হৈ-হুল্লোড় সবই করে কিন্তু মারামারিতে অংশ নেয় না।

## আইন
প্রত্যেক মারামারির শেষে হারুক বা জিতুক, প্রতিপক্ষের সাথে করমর্দন ও আলিঙ্গন করতেই হবে। এই সামান্য সৌজন্যটুকুই সরল পাহাড়িদের বিরোধ মেটাবার জন্য যথেষ্ট হয়েছে।

লিমার কর্তারা বেশ কয়েকবার আইন করে তাকানাকুই নিষিদ্ধ করতে চেয়েছিল। কিন্তু পাহাড়িদের প্রতিরোধের মুখে সে পদক্ষেপ বাতিল হয়।

## তথ্যসূত্র

বিষয়শ্রেণী:অদ্ভুত খেলা
বিষয়শ্রেণী:পেরু
বিষয়শ্রেণী:পেরুতে সহিংসতা
বিষয়শ্রেণী:আগ্রাসন
বিষয়শ্রেণী:ডিসেম্বর উদ্‌যাপন
টংগী সরকারি কলেজ

**টংগী সরকারি কলেজ** বাংলাদেশের গাজীপুর সদর উপজেলার টঙ্গীতে অবস্থিত একটি সরকারি শিক্ষাপ্রতিষ্ঠান।

## ইতিহাস
১৯৭২ সালে স্থানীয়দের উদ্যোগে কলেজটি প্রতিষ্ঠিত হয়। ১৯৮৮ সালের ৪ঠা জানুয়ারি টংগী কলেজটি জাতীয়করণ করা হয়। ১৯৯৬ সালে মানবিক ও বাণিজ্য শাখার ৮টি বিষয়ে স্নাতক কোর্স এবং পর্যায়ক্রমে স্নাতকোত্তর কোর্স চালু হয়। ২০১২ সালে বিজ্ঞান ও মানবিক শাখায় আরও ৪টি বিষয়ে স্নাতক কোর্স চালু হয়। ২০২৩ সালে এর একাডেমিক ভবনের ষষ্ঠ তলার ভিত্তিপ্রস্তর উদ্বোধন করা হয়। ২০২৪ সালে দুর্নীতি দমন কমিশনের তদন্ত দল কলেজের পাশে অবস্থিত পাট ও বস্ত্র মন্ত্রণালয়ের একটি অডিটরিয়াম চলমান মামলার মাঝে ভেঙ্গে কলেজ কর্তৃপক্ষ কর্তৃক এর সম্পদ আত্মসাৎ করার অভিযোগের প্রাথমিক প্রমাণ পেয়েছে বলে ঘোষণা করে।

## বিভাগ ও অনুষদসমূহ
; বিজ্ঞান অনুষদ
* রসায়ন বিভাগ
* পদার্থবিজ্ঞান বিভাগ
* গণিত বিভাগ
* উদ্ভিদবিজ্ঞান বিভাগ

; কলা ও সমাজবিজ্ঞান অনুষদ
* ইংরেজি বিভাগ
* বাংলা বিভাগ
* রাষ্ট্রবিজ্ঞান বিভাগ
* সমাজকর্ম বিভাগ
* ইসলামিক স্টাডিজ
* অর্থনীতি

; বাণিজ্য অনুষদ
* হিসাববিজ্ঞান বিভাগ
* ব্যবস্থাপনা বিভাগ

; উচ্চমাধ্যমিক শ্রেণী
* বিজ্ঞান
* বাণিজ্য ও
* মানবিক

## তথ্যসূত্র

বিষয়শ্রেণী:গাজীপুর জেলার মহাবিদ্যালয়
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
গুলদারা জেলা

**গুলদারা জেলা** আফগানিস্তানের কাবুল প্রদেশের উত্তর-পশ্চিম অংশে অবস্থিত। ২০০৬ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ২৫,২১৩ জন এর মত। যার মধ্যে থেকে প্রায় ৭০% এর মত তাজিক সম্প্রদায়ের এবং ৩০% এর মত পশতুন সম্প্রদায়ের লোকজন বসবাস করে থাকেন।

ভৌগোলিক অবস্থান অনুযায়ী জেলাটির পশ্চিমে পারভান প্রদেশের সীমান্ত, উত্তরে ফারজা জেলা, কারাবাঘ, কালাকান এবং মীর বাচা কট জেলাসমূহ রয়েছে, এছাড়া পূর্ব ও দক্ষিণে শাকদারা জেলার সীমানা ঘিরে রেখেছে। এটির সদর দপ্তর হল গুলদারা, যেখানে জেলার উত্তর-পূর্বাঞ্চলের একটি গ্রাম নিয়ে গঠন করা হয়েছিল। জেলাটি প্রায় ৪৫ টির মত গ্রাম নিয়ে গঠন করা হয়েছে। জেলাটি বুরহানউদ্দিন রব্বানী সরকারে অধীনস্থ না যাওয়া পর্যন্ত শাকদারা জেলা এর অংশ ছিল। গৃহযুদ্ধকালীন সময়ে জেলাটির প্রায় সম্পূর্ণ এলাকা ধ্বংস হয়ে গিয়েছিল। এছাড়াও কাবুলের প্রধান সড়কের কাছাকাছি প্রধান গ্রামগুলোও বিলীন হয়ে যায়। এটি বিচ্ছিন্ন গ্রামগুলির সমন্বয়ে একটি ছোট জেলা হিসেবে পরিচিত।

## তথ্যসূত্র

## বহিঃসংযোগ
*Guldara District Map (Source: AIMS)

বিষয়শ্রেণী:কাবুল প্রদেশের জেলা
ইসতালিফ জেলা

**ইসতালিফ জেলা** আফগানিস্তানের কাবুল প্রদেশের উত্তর-পশ্চিম অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ৮,৫০০ জন এর মত। যার মধ্যে থেকে তাজিক, পশতুন এবং হাজারা সম্প্রদায়ের সংমিশ্রনে তৈরী হয়েছে।

ভৌগোলিক অবস্থান অনুযায়ী জেলাটির উত্তর ও পশ্চিমে পারভান প্রদেশের সীমান্তে, পূর্বে কারাবাঘ জেলা এবং দক্ষিণে গুলদারা জেলা এর সীমানা ঘিরে রেখেছে। জেলা সদর দপ্তরটি হল ইসতালিফ গ্রাম, যা জেলার দক্ষিণ-পূর্ব অংশে অবস্থান করছে।

## তথ্যসূত্র

## বহিঃসংযোগ
* Istalif.com
* Istalif District Map (Source: AIMS)

বিষয়শ্রেণী:কাবুল প্রদেশের জেলা
অবসর বিনোদন

ডান|থাম্ব|সার্ফিং, বিনোদনের একটি ধরন।
ডান|থাম্ব|বিভিন্ন ধরনের বিনোদন।
**বিনোদন **হচ্ছে অবসরের কোনও কর্ম, অবসর যা বিশ্লেষণমূলক সময়। "অবসর বিনোদনের জন্য কোনও কিছু করার চাহিদা" একটি অপরিহার্য উপাদান, মানব জীববিদ্যা ও মনোবিজ্ঞানের জন্য। বিনোদনমূলক কার্যক্রম প্রায়ই করা হয় রমণ, বিনোদন, বা আনন্দ এবং "মজা" হিসাবে ধরা হয়।

## ব্যুৎপত্তি
*বিনোদন* (ইংরেজিতে 'recreation') শব্দটি প্রথম ইংরেজিতে ব্যবহৃত হয় সম্ভবত ১৪ শতকের শেষের দিকে, প্রথম অর্থ, "জলখাবার বা আরোগ্যকরণ একজন অসুস্থ ব্যক্তির", মোড় প্রাপ্ত করল লাতিন (*re*: "পুনঃ", *creare*: "তৈরি করা, প্রসব করা, জন্ম দেওয়া")।

## অপরিহার্য অবসর
মানবজাতি তাদের সময় কাটায় দৈনিক জীবনজাপনের কার্যক্রমে, কাজে, নিদ্রায়, সামাজিক কর্তব্যে, এবং বিনোদনে।

## সংগঠিত বিনোদন
ডান|থাম্ব|ইউনিভার্সিটি অব অকল্যান্ড বিনোদন কেন্দ্র

## আরও দেখুন
* বিনোদন

## তথ্যসূত্র

বিষয়শ্রেণী:বিনোদন
বিষয়শ্রেণী:চিত্তবিনোদন
যৌথ মূলধনী কোম্পানি

**যৌথ মূলধনী কোম্পানি** হল একটি ব্যবসায়িক সত্তা যেখানে কোম্পানির মূলধন শেয়ার শেয়ারহোল্ডাররা ক্রয় ও বিক্রি করতে পারে। প্রতিটি শেয়ারহোল্ডার অনুপাতে কোম্পানির মূলধনের মালিক, তাদের শেয়ার (মালিকানার শংসাপত্র) দ্বারা প্রমাণিত।  শেয়ারহোল্ডাররা কোম্পানির অব্যাহত অস্তিত্বে কোনো প্রভাব ছাড়াই তাদের শেয়ার অন্যদের কাছে হস্তান্তর করতে সক্ষম। 

আধুনিক দিনের কর্পোরেট আইনে, একটি যৌথ মূলধনী কোম্পানির অস্তিত্ব প্রায়ই অন্তর্ভুক্তির সমার্থক হয় (শেয়ারহোল্ডারদের থেকে আলাদা আইনি ব্যক্তিত্বের অধিকার) এবং সীমিত দায় (শেয়ারহোল্ডাররা কোম্পানির ঋণের জন্য শুধুমাত্র তাদের বিনিয়োগ করা অর্থের মূল্যের জন্য দায়ী)। অতএব, যৌথ মূলধনী কোম্পানিগুলি সাধারণত কর্পোরেশন বা সীমিত কোম্পানি হিসাবে পরিচিত।

কিছু এখতিয়ার এখনও সীমিত দায় ছাড়া যৌথ মূলধনী কোম্পানি নিবন্ধন করার সম্ভাবনা প্রদান করে। যুক্তরাজ্যে এবং অন্যান্য দেশে যারা কোম্পানি আইনের মডেল গ্রহণ করেছে, তারা সীমাহীন কোম্পানি হিসাবে পরিচিত।

একটি যৌথ মূলধনী কোম্পানি একটি কৃত্রিম ব্যক্তি; এটি রচনাকারী ব্যক্তিদের থেকে পৃথক আইনগত অস্তিত্ব রয়েছে। এটি মামলা করতে পারে এবং তার নিজের নামে মামলা করা যেতে পারে। এটি আইন দ্বারা তৈরি করা হয়েছে, বাণিজ্যিক উদ্দেশ্যে প্রতিষ্ঠিত হয়েছে এবং এতে বিপুল সংখ্যক সদস্য রয়েছে। প্রতিটি সদস্যের শেয়ার অন্যান্য সদস্যদের সম্মতি ছাড়াই ক্রয়, বিক্রি এবং স্থানান্তর করা যেতে পারে। এর মূলধন হস্তান্তরযোগ্য শেয়ারে বিভক্ত, বড় উদ্যোগের জন্য উপযুক্ত। যৌথ মূলধনী কোম্পানিগুলির একটি চিরস্থায়ী উত্তরাধিকার এবং একটি সাধারণ সিল আছে।

## এছাড়াও দেখুন

* সরকারি-বেসরকারি অংশীদারিত্ব

## তথ্যসূত্র

## আরও পড়া

* 
* 
* 
* 
* 
* 
* 
* 

## বহিঃসংযোগ

* কর্পোরেট বিজনেস ফার্মের ইতিহাস (পিডিএফ; আর্কাইভ কপি)

বিষয়শ্রেণী:ব্যবসায় সত্তার ধরন
বিষয়শ্রেণী:আইনি সত্তা
বিষয়শ্রেণী:জাপানি ভাষার লেখা থাকা নিবন্ধ
দ্য লায়ন ইন উইন্টার (১৯৬৮-এর চলচ্চিত্র)

***দ্য লায়ন ইন উইন্টার*** () হল অ্যান্থনি হার্ভি পরিচালিত ১৯৬৮ সালের ব্রিটিশ নাট্য চলচ্চিত্র। জেমস গোল্ডম্যান রচিত *[[দ্য লায়ন ইন উইন্টার|একই নামের]]* নাটক অবলম্বনে ছবিটির চিত্রনাট্য লিখেন তিনি নিজেই। এটি প্রযোজনা করেন জোসেফ ই. লেভিন ও মার্টিন পোল। এতে শ্রেষ্ঠাংশে অভিনয় করেন পিটার ওটুল, ক্যাথরিন হেপবার্ন, জন ক্যাসল, অ্যান্থনি হপকিন্স, জেন মেরো, টিমোথি ডাল্টন ও নাইজেল টেরি।

চলচ্চিত্রটি ১৯৬৮ সালের ৩০ অক্টোবর মার্কিন যুক্তরাষ্ট্রে মুক্তি পায় এবং ব্যবসায়িকভাবে সফল হয়। এটি সে বছরের ১২তম সর্বোচ্চ আয়কারী চলচ্চিত্র ছিল। এটি ৪১তম একাডেমি পুরস্কারে শ্রেষ্ঠ চলচ্চিত্রসহ সাতটি বিভাগে মনোনয়ন লাভ করে এবং হেপবার্নের শ্রেষ্ঠ অভিনেত্রী বিভাগে (বারবারা স্ট্রাইস্যান্ডের সাথে যৌথভাবে) পুরস্কারসহ তিনটি বিভাগে পুরস্কার লাভ করে। এছাড়া এটি শ্রেষ্ঠ নাট্য চলচ্চিত্র ও অভিনেতা বিভাগে দুটি গোল্ডেন গ্লোব পুরস্কার এবং শ্রেষ্ঠ অভিনেত্রী ও শ্রেষ্ঠ সঙ্গীত বিভাগে দুটি বাফটা পুরস্কার লাভ করে। ২০০৩ সালে এটি টেলিভিশন চলচ্চিত্র হিসেবে পুনর্নির্মিত হয়।

## কুশীলব
* পিটার ওটুল - রাজা দ্বিতীয় হেনরি, ইংল্যান্ডের রাজা, আয়ারল্যান্ডের লর্ড, নরমান্ডির ডিউক
* ক্যাথরিন হেপবার্ন - এলিনর অব অ্যাকুইটাইন, দ্বিতীয় হেনরির রাণী
* অ্যান্থনি হপকিন্স - প্রথম রিচার্ড, রাজা ও রাণীর জ্যেষ্ঠ সন্তান
* জন ক্যাসল - দ্বিতীয় জেওফ্রি, রাজা ও রাণীর মেজ সন্তান
* নাইজেল টেরি - জন, রাজা ও রাণীর কনিষ্ঠ সন্তান
* টিমোথি ডাল্টন - ফ্রান্সের দ্বিতীয় ফিলিপ
* জেন মেরো - অ্যালাইস, হেনরির পরিচারিকা
* নাইজেল স্টক - ক্যাপ্টেন উইলিয়াম মার্শাল
* কেনেথ আইভিস - রাণী এলিনরের প্রহরী
* ও. জি. হোয়াইটহেড - হিউ দে পুইসেট, ডারহামের বিশপ

## মূল্যায়ন
### বক্স অফিস
চলচ্চিত্রটি মুক্তির পর উত্তর আমেরিকায় পরিবেশকদের ভাড়া থেকে ৬.৪ মিলিয়ন মার্কিন ডলার আয় করে। মুক্তির পরের বছর ১৯৬৯ সালে এটি মার্কিন যুক্তরাষ্ট্রের বক্স অফিসে ১৪তম জনপ্রিয় চলচ্চিত্র ছিল।

### সমালোচকদের প্রতিক্রিয়া
পর্যালোচনা সংগ্রাহক ওয়েবসাইট রটেন টম্যাটোস-এ ৩৪টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ৯১%। ওয়েবসাইটটির সমালোচকদের পরিসংখ্যান বলে, "পূর্বতন সময়কাল সম্পর্কিত গড়পড়তা চলচ্চিত্রের চেয়ে সূক্ষ্ম ও বুদ্ধিদীপ্ত, *দ্য লায়ন ইন উইন্টার* পিটার ওটুল, ক্যাথরিন হেপবার্ন ও বড় পর্দায় অভিষিক্ত অ্যান্থনি হপকিন্সের চমৎকার অভিনয়সমৃদ্ধ রাজকীয় চক্রান্তের গল্প।"

### পুরস্কার

## তথ্যসূত্র

## বহিঃসংযোগ
* 
* 
* 
* 
 

বিষয়শ্রেণী:১৯৬৮-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:১৯৬০-এর দশকের ঐতিহাসিক চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইংল্যান্ডের দ্বিতীয় হেনরি
বিষয়শ্রেণী:নাটক অবলম্বনে চলচ্চিত্র
বিষয়শ্রেণী:ব্রিটিশ চলচ্চিত্র
বিষয়শ্রেণী:ব্রিটিশ ঐতিহাসিক চলচ্চিত্র
বিষয়শ্রেণী:ব্রিটিশ নাট্য চলচ্চিত্র
বিষয়শ্রেণী:ব্রিটিশ মহাকাব্যিক চলচ্চিত্র
বিষয়শ্রেণী:গোল্ডেন গ্লোব পুরস্কার (সেরা চলচ্চিত্র - নাট্য) বিজয়ী
বিষয়শ্রেণী:শ্রেষ্ঠ মৌলিক সুরের জন্য একাডেমি পুরস্কার বিজয়ী চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:১৯৬০-এর দশকের ইংরেজি ভাষার চলচ্চিত্র
অন গোল্ডেন পন্ড (১৯৮১-এর চলচ্চিত্র)

***অন গোল্ডেন পন্ড*** () হল মার্ক রাইডেল পরিচালিত ১৯৮১ সালের মার্কিন নাট্য চলচ্চিত্র। আর্নেস্ট থম্পসন নিজের রচিত ১৯৭৯ সালের *[[অন গোল্ডেন পন্ড (নাটক)|একই নামের]]* নাটক অবলম্বনে ছবিটির চিত্রনাট্য রচনা করেন। এতে শ্রেষ্ঠাংশে অভিনয় করেন ক্যাথরিন হেপবার্ন, হেনরি ফন্ডা ও জেন ফন্ডা। এটি হেনরির কর্মজীবনের শেষ চলচ্চিত্র ছিল।

চলচ্চিত্রটি ১৯৮১ সালের ৪ঠা ডিসেম্বর মুক্তি পায় এবং এটি সে বছরের দ্বিতীয় সর্বোচ্চ আয়কারী চলচ্চিত্র ছিল। এটি শ্রেষ্ঠ চলচ্চিত্রসহ মোট ১০টি একাডেমি পুরস্কার, ৬টি বাফটা পুরস্কার ও ৬টি গোল্ডেন গ্লোব পুরস্কারের মনোনয়ন লাভ করে। হেপবার্ন শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার লাভ করেন, এবং হেনরি ফন্ডা শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।

## কুশীলব
* ক্যাথরিন হেপবার্ন - ইথেল থেয়ার
* হেনরি ফন্ডা - নরমান থেয়ার জুনিয়র
* জেন ফন্ডা - চেলসি থেয়ার ওয়েন
* ডগ ম্যাককেওন - বিলি রে
* ড্যাবনি কোলম্যান - বিল রে
* উইলিয়াম ল্যান্টো - চার্লি মার্টিন
* ক্রিস্টোফার রাইডেল - সামার টড

## সমালোচকদের প্রতিক্রিয়া
পর্যালোচনা সংগ্রাহক ওয়েবসাইট রটেন টম্যাটোস-এ ২৫টি পর্যালোচনার ভিত্তিতে ৭.৫/১০ গড়ে চলচ্চিত্রটির রেটিং স্কোর ৯২%। *[[শিকাগো সান-টাইমস]]*-এর রজার ইবার্ট ছবিটিকে চারে চার রেটিং দিয়ে বলেন, "*অন গোল্ডেন পন্ড* ছবিটি অনেক কারণেই একটি গুরুত্বপূর্ণ সম্পদ, কিন্তু আমি মনে করে সেরাটা হল আমি এটি বিশ্বাস করি। আমি এর কেন্দ্রীয় চরিত্রগুলো ও তাদের সম্পর্ককে বিশ্বাস করি... ছবিটি দেখে আমার কাছে মনে হয়েছে আমি বিরল ও মূল্যবান কিছু প্রত্যক্ষ করেছি।" *[[দ্য নিউ ইয়র্ক টাইমস]]*-এর ভিনসেন্ট ক্যানবি বলেন, "সফল ব্রডওয়ে নাটক হিসেবে *অন গোল্ডেন পন্ড* ছিল মার্কিন পনিরের মত, অভিনয়শিল্পীদের রংমিশ্রিত মসৃণ, অসীমভাবে বিস্তারকারী ও শান্ত... চলচ্চিত্রটিও... মার্কিন পনিরের মত, কিন্তু এর তারকা - হেনরি ফন্ডা, ক্যাথরিন হেপবার্ন, জেন ফন্ডা, ও ড্যাবনি কোলম্যান আরও রংয়ের চেয়ে আরও বেশি কিছু মিশ্রিত করে একে একটি পাস্তুরীকৃত পণ্যে রূপান্তর করেছে।"

সকল সমালচনাই ইতিবাচক ছিল না। *[[শিকাগো রিডার]]*-এর ডেভিড কের ছবিটিকে "শ্রিঙ্ক-র‍্যাপিংয়ের চলচ্চিত্ররূপ" বলে উল্লেখ করেন। *টাইম আউট লন্ডন* লিখে, "হলিউডের দুজন প্রিয় বয়োজ্যেষ্ঠ অভিনয়শিল্পী তাদের শেষ সময়ে আরও ভালো কাজ করার যোগ্যতা রাখে।" *ম্যাড ম্যাগাজিন* চলচ্চিত্রটিকে ব্যঙ্গ করে লিখে *অন ওল্ডেন পন্ড*।

## তথ্যসূত্র

## বহিঃসংযোগ
* 
* 
* 
* 
* 
* **[https://web.archive.org/web/20190814023600/http://www.squamlake.us/ Squam Lake (On Golden Pond) প্রাতিষ্ঠানিক ওয়েবসাইট]**

বিষয়শ্রেণী:১৯৮১-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আলঝেইমার রোগ সম্পর্কিত চলচ্চিত্র
বিষয়শ্রেণী:ইউনিভার্সাল পিকচার্সের চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:মার্ক রাইডেল পরিচালিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী
বিষয়শ্রেণী:মৃত্যু সম্পর্কে চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:কর্মহীন পরিবার সম্পর্কে চলচ্চিত্র
বিষয়শ্রেণী:ছুটি কাটানো বিষয়ক চলচ্চিত্র
বিষয়শ্রেণী:১৯৮০-এর দশকের মার্কিন চলচ্চিত্র
বিষয়শ্রেণী:ব্রিটিশ নাট্য চলচ্চিত্র
বিবর্ধন

ডান|থাম্ব|বিবর্ধক কাচ ব্যবহার করলে স্ট্যাম্পটি বড় আকারের প্রদর্শিত হয়
thumbtime=0|থাম্ব|৩৯-মেগাপিক্সেল চিত্রে ফ্রেম প্রতি ৬% বিবর্ধন হয়। চূড়ান্ত ফ্রেমে, প্রায় ১৭০ গুন, এই চিত্রে লোকটির কর্নিয়ায় ছবি প্রতিবিম্বিত হতে দেখা যাচ্ছে।

**রৈখিক বিবর্ধন,** বিম্বের দৈর্ঘ্য ও লক্ষ্যবস্তুর দৈর্ঘ্যের অনুপাতকে রৈখিক বিবর্ধন বলে।

(১) কোনো লক্ষ্যবস্তুর দৈর্ঘ্য l ও বিম্বের দৈর্ঘ্য l' হলে, রৈখিক বিবর্ধন,

 m= l' / l

(২) লক্ষ্যবস্তুর দূরত্ব u এবং বিম্বের দূরত্ব v হলে, রৈখিক বিবর্ধন।

 m =  -v / u

u ও v এর যথাযথ চিহ্ন সহকারে উক্ত সমীকরণে মান বসিয়ে প্রাপ্ত বিবর্ধন m হতে বোঝা যায় বিম্বটি সোজা না উল্টা আর বিবর্ধনের পরম মান থেকে বোঝা যায় বিম্বটি লক্ষব্স্তুর তুলনায় বড় (বিবর্ধিত) না ছোট (খর্বিত) না লক্ষ্যবস্তুর সমান।
অনেক সময় বিশেষ করে আলোক যন্ত্র, দূরবীক্ষণ যন্ত্র ইত্যাদির ক্ষেত্রে রৈখিক বিবর্ধনের তুলনায় কৌণিক বিবর্ধন ব্যবহার সুবিধাজনক।

### কৌণিক বিবর্ধন

বিম্ব দ্বারা সৃষ্ট দৃষ্টকোণ ও বস্তুু দ্বারা সৃষ্ট দৃষ্টকোণের অনুপাতকে কৌণিক বিবর্ধন বলে।
যন্ত্র ছাড়া বস্তু যদি a কোণ তৈরি করে এবং যন্ত্র ব্যবহারের ফলে চূড়ান্ত বিম্ব যদি চোখে b কোণ তৈরি করে তবে,

M=  b / a
M=b÷a

## তথ্যসূত্র

বিষয়শ্রেণী:আলোকবিজ্ঞান
অনন্যা শীর্ষ দশ পুরস্কার

**অনন্যা শীর্ষ দশ পুরস্কার** বাংলাদেশের নারীদের কৃষি-শিল্প-বাণিজ্য-অর্থনীতি-অভিনয়-সংগীত-খেলাধুলা-শিক্ষা-মুক্তিযুদ্ধ-সমাজকল্যাণ ও উন্নয়নমুখী কাজ-আইনও মানবাধিকার-উদ্যোক্তা-রাজনীতি-সাংবাদিকতা প্রভৃতি অঙ্গনে বিশেষ অবদান রাখার স্বীকৃতি হিসেবে অনন্যা এই সম্মাননা প্রদান করে থাকে। এ পুরস্কার অনন্যা ম্যাগাজিনের পক্ষ থেকে প্রদান করা হয়। ১৯৯৩ সালে পুরস্কার প্রবর্তিত হয়। 

## ইতিহাস
এই ম্যাগাজিনটি ১৯৯৩ সাল থেকে বাংলাদেশের মহিলাদেরকে তাদের অসামান্য অবদানের জন্য বার্ষিক ভাবে অনন্যা শীর্ষ দশ পুরস্কার দিয়ে আসছে। অনন্যা ম্যাগাজিন নির্দিষ্ট কর্মক্ষেত্রে মহিলাদের উন্নয়নে উল্লেখযোগ্য অবদানের জন্য মহিলাদেরকে অনন্যা শীর্ষ দশ পুরস্কার দেয়। ম্যাগাজিনটি কৃষি, শিল্প, বাণিজ্য, অর্থনীতি, অভিনয়, সংগীত, ক্রীড়া, শিক্ষা, মুক্তিযুদ্ধ, সমাজকল্যাণ ও উন্নয়ন-আইন-আইন, মানবাধিকার, উদ্যোক্তা, রাজনীতি ও সাংবাদিকতাসহ বিভিন্ন ক্ষেত্রে অবদানের স্বীকৃতি স্বরূপ এই পুরস্কার দেয়। বিজয়ীদেরকে পুরস্কারের ক্রেস্ট প্রদান করা হয়।

## বছর অনুযায়ী পুরস্কার তালিকা

## তথ্যসূত্র

## বহিঃসংযোগ
* www.anannya.com.bd 

বিষয়শ্রেণী:বাংলাদেশের পুরস্কার
বিষয়শ্রেণী:বাংলাদেশে নারী
রাগমোচন নিয়ন্ত্রণ

**রাগমোচন নিয়ন্ত্রণ** হচ্ছে একটি যৌন কৌশল যা একা বা স্ত্রীর সঙ্গে চর্চা করা যায় এবং এই কৌশলটিতে যৌন উত্তেজনার শীর্ষবিন্দু-তে না পৌঁছে কিছু সময়ের জন্য প্রচুর যৌন উত্তেজনা সৃষ্টি করতে হয়। এভাবে রাগমোচনকে বিলম্বিত করে সঙ্গমের সময় বৃদ্ধি করা যায়।

পুরুষরা যখন এই কৌশলটি চর্চা করে, তখন এই রাগমোচন নিয়ন্ত্রণ করার ফলে তারা সরাসরি যৌন উত্তেজনা উপভোগ করতে পারে; কিন্তু যেহেতু বীর্যপাত হয় না, তাই পুরুষরা কোন বিরতি ছাড়াই যৌন উত্তেজনা উপভোগ করতে পারে। দীর্ঘক্ষণ ধরে রাগমোচন করার ফলে যখন কোন পুরুষ বীর্যপাত করে তখন তার যৌন উত্তেজনা অনেক বেশি হয়ে থাকে এবং তার আনন্দও অনেক বেশি হয়ে থাকে।

যেহেতু রাগমোচন নিয়ন্ত্রণ অনেক বেশি যৌন সংবেদনশীলতা জাগায়, তাই পুরুষ নিজেকে যৌন উত্তেজনার মধ্যে বেশিক্ষণ রাখতে পারে। এর ফলে পুরুষ যৌন সঙ্গমের সময় তার স্ত্রী যতক্ষণ না যৌন-সুখের শীর্ষে পৌঁছে, ততক্ষণ পর্যন্ত সঙ্গম চালিয়ে যেতে পারে।

## সঙ্গীর সাথে সঙ্গমের সময়
যখন পুরুষ তার সঙ্গী অর্থাৎ স্ত্রীর সাথে সঙ্গমে লিপ্ত থাকবে, তখন পুরুষ সঙ্গমের যেই মুহূর্তে যৌন উত্তেজনার চরম পর্যায়ে পৌঁছাবে, ঠিক সেই মুহূর্তে পুরুষ তার লিঙ্গ-চালনা বন্ধ করে দিবে বা লিঙ্গটিকে যোনির ভেতর থেকে বের করে আনবে, যাতে করে অধিক উত্তেজনার সৃষ্টি না হয়। অল্প কয়েক মুহূর্তের মধ্যেই শিশ্ন স্বাভাবিক অবস্থায় ফিরে আসবে এবং শিশ্নকে আবার দ্রুত উত্তেজিত করা সম্ভব হবে। এভাবে বেশ কয়েকবার শিশ্নকে এরকম উত্তেজিত ও স্তিমিত করতে হবে এবং এক পর্যায়ে দেখা যাবে যে যৌন উত্তেজনা আগের চেয়ে অনেক বেশি শক্তিশালী ও আনন্দদায়ক হয়ে উঠেছে। 

## হস্তমৈথুনের সময়
thumb|হস্তমৈথুন
হস্তমৈথুনের সময় রাগমোচনকে অনেক সহজে নিয়ন্ত্রণ করা সহজ হয়ে উঠে, এটা অনেক বিশেষজ্ঞের মতামত। কারণ এতে যৌন-সঙ্গীর সাহায্যের প্রয়োজন হয় না। হস্তমৈথুনের দ্বারা শিশ্নকে উত্তেজিত করতে করতে বীর্যপাতের পূর্বেই আগমুহুর্তে হস্তমৈথুন বন্ধ করে দিবে। হস্তমৈথুনকারী নিজেই বুঝতে পারবে যে, তার যৌন উত্তেজনা শীর্ষবিন্দুতে পৌঁছাচ্ছে কিনা অর্থাৎ বীর্যপাতের দিকে গড়াচ্ছে কিনা। এভাবে সপ্তাহে দুই বা তিন দিন করে রাগমোচন নিয়ন্ত্রণ করলে পরবর্তীতে নারী-সঙ্গমের সময় আলাদা করে এটি করার প্রয়োজন পড়বে না; আপনাআপনিই রাগমোচন বিলম্বিত হয়ে দীর্ঘক্ষণ সঙ্গম করা সম্ভব হবে।

## তথ্যসূত্র

বিষয়শ্রেণী:হস্তমৈথুন
বিষয়শ্রেণী:যৌনক্রিয়া
বিষয়শ্রেণী:রাগমোচন
দৌলতপুর ইউনিয়ন

**দৌলতপুর ইউনিয়ন** নামে বাংলাদেশে মোট ১০টি ইউনিয়ন রয়েছে। যথা:
* দৌলতপুর ইউনিয়ন, দাউদকান্দি; (কুমিল্লা জেলা)
* দৌলতপুর ইউনিয়ন, দৌলতপুর; (কুষ্টিয়া জেলা)
* দৌলতপুর ইউনিয়ন, পীরগঞ্জ; (ঠাকুরগাঁও জেলা)
* দৌলতপুর ইউনিয়ন, ফটিকছড়ি; (চট্টগ্রাম জেলা) (নাজিরহাট পৌরসভার কারণে বিলুপ্ত)
* দৌলতপুর ইউনিয়ন, ফুলবাড়ী; (দিনাজপুর জেলা)
* দৌলতপুর ইউনিয়ন, বানিয়াচং; (হবিগঞ্জ জেলা)
* দৌলতপুর ইউনিয়ন, বিশ্বনাথ; (সিলেট জেলা)
* দৌলতপুর ইউনিয়ন, বেলকুচি; (সিরাজগঞ্জ জেলা)
* দৌলতপুর ইউনিয়ন, মনোহরদী; (নরসিংদী জেলা)
* দৌলতপুর ইউনিয়ন, হরিণাকুণ্ডু; (ঝিনাইদহ জেলা)

## আরও দেখুন
* রায় দৌলতপুর ইউনিয়ন; (কামারখন্দ, সিরাজগঞ্জ)
লিটল উইমেন (১৯৩৩-এর চলচ্চিত্র)

***লিটল উইমেন*** () হল জর্জ কিউকার পরিচালিত ১৯৩৩ সালের মার্কিন প্রাক-কোড নাট্য চলচ্চিত্র। লুইসা মে অ্যালকট রচিত ১৮৬৮ সালের *[[লিটল ওমেন|একই নামের]]* উপন্যাস অবলম্বনে চলচ্চিত্রটির চিত্রনাট্য রচনা করেন চিত্রনাট্যকার দম্পতি সারাহ ওয়াই. ম্যাসন ও ভিক্টর হিরম্যান। এতে শ্রেষ্ঠাংশে অভিনয় করেন ক্যাথরিন হেপবার্ন, জোয়ান বেনেট, ফ্রান্সেস ডি ও জিন পার্কার।

চলচ্চিত্রটি এই উপন্যাসের তৃতীয় চলচ্চিত্রায়ন। এর পূর্বে দুটি নির্বাক সংস্করণ নির্মিত হয়। মিনা গ্রে অভিনীত প্রথম সংস্করণটি ১৯১৭ সালে এবং ডরোথি বেরনার্ড অভিনীত দ্বিতীয় সংস্করণটি ১৯১৮ সালে মুক্তি পায়। এই সবাক সংস্করণটি মুক্তির পরও ১৯৪৯ সালে জুন অ্যালিসন, এলিজাবেথ টেলর ও পিটার লফোর্ড অভিনীত একটি *[[লিটল ওমেন (১৯৪৯-এর চলচ্চিত্র)|সংস্করণ]]*, এবং ১৯৯৪ সালে উইনোনা রাইডার অভিনীত অপর একটি *[[লিটল ওমেন (১৯৯৪-এর চলচ্চিত্র)|সংস্করণ]]* মুক্তি পায়।

*লিটল উইমেন* চলচ্চিত্রটি ৬ষ্ঠ একাডেমি পুরস্কারে শ্রেষ্ঠ চলচ্চিত্র, পরিচালনা ও লেখনী (চিত্রনাট্য) বিভাগে তিনটি মনোনয়ন লাভ করে এবং ম্যাসন-হিরম্যান দম্পতি শ্রেষ্ঠ লেখনী বিভাগে পুরস্কার লাভ করে। হেপবার্ন ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ লাভ করেন।

## কুশীলব
* ক্যাথরিন হেপবার্ন - জোসেফিন "জো" মার্চ
* জোন বেনেট - অ্যামি মার্চ
* জিন পার্কার - এলিজাবেথ "বেথ" মার্চ
* ফ্রান্সেস ডি - মার্গারেট "মেগ" মার্চ
* স্প্রিং বিয়িংটন - মার্মি মার্চ
* ডগলাস মন্টগোমারি - থিওডর "লরি" লরেন্স
* পল লুকাস - প্রফেসর ভায়ের
* এডনা মে অলিভার - আন্ট মার্চ
* হেনরি স্টিভেনসন - মিস্টার লরেন্স
* জন ডেভিস লজ - ব্রুক
* স্যামুয়েল এস. হিন্ডস - মিস্টার মার্চ
* নিডিয়া ওয়েস্টম্যান - মামি
* হ্যারি বেরেসফোর্ড - ডক্টর ব্যাংস
* মেবল কলকর্ড - হান্নাহ
* মারিয়োঁ বালো - মিসেস কার্ক

## পুরস্কার

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৩৩-এর চলচ্চিত্র
বিষয়শ্রেণী:১৯৩০-এর দশকের প্রণয়ধর্মী নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:আরকেও পিকচার্সের চলচ্চিত্র
বিষয়শ্রেণী:জর্জ কিউকর পরিচালিত চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:লেখক সম্পর্কে চলচ্চিত্র
বিষয়শ্রেণী:শিশুতোষ বই অবলম্বনে চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:মার্কিন গৃহযুদ্ধের চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৮৬০-এর দশকের পটভূমিতে চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র
প্রভাতসংগীত

**প্রভাত সঙ্গীত** হল প্রভাতরঞ্জন সরকার রচিত গান সংগ্রহ। এটি নতুন ভোর বা প্রভাতের গান হিসাবেও পরিচিত।  প্রভাত রঞ্জন সরকার ১৯৮২ সাল থেকে ১৯৯০ সালে তার মৃত্যু পর্যন্ত মোট আট বছরে কথা ও সুরসহ ৫,০১৮টি গান রচনা করেন। যদিও বেশিরভাগ গান বাংলা ভাষায় রয়েছে, কিছু হিন্দি, ইংরেজি, সংস্কৃত, উর্দু, মগাহি, মৈথিলি এবং অঙ্গিকা ভাষায় লেখা হয়েছে। প্রভাত সঙ্গীতকে রবি ঠাকুরের পরবর্তী ঘরানার গান বলে মনে করা হয়। গানের কবিতা প্রেম, রহস্যবাদ, ভক্তি, নব্যমানবতাবাদ ও বিপ্লবের উপাদান প্রকাশ করে এবং গানগুলি পূর্ব ও পশ্চিম উভয় গীতিকারের শৈলীর বিস্তৃত বর্ণমালা উপস্থাপন করে।

## ব্যুৎপত্তি
বাংলা ভাষায়, প্রভাতে (ক) (প্রভাত - ) শব্দের আর্থ ভোর বা সকাল। সঙ্গীত (ক)(সঙ্গীত -  ) এছাড়াও শব্দের বানান সংগীত (ক) (সংগীত - ) যার আর্থ গান। এইভাবে, প্রভাত (ক)  সঙ্গীত(ক) বা প্রবাত (ক)  সংগীত (ক) এটমোলজিক্যালি অর্থ "সকালে গান" আথবা ভোরের গান। এটি "একটি নতুন ভোরের গান" হিসাবেও ব্যাখ্যা করা হয়েছে। ব্যুত্পত্তি-এর অপ্রাসঙ্গিক, প্রভাত (ক) সুরকারের নাম, প্রকাশ করে এবং গুলিকে "প্রভাত রঞ্জন সরকারের গান" বলে।

## রচনা, সংগ্রহ এবং মুক্তি
পি আর সরকার ভারতের দেওঘরে অবস্থানকালে প্রথম প্রভাত সঙ্গীত "বন্ধু হে, নিয়ে চলো "  ১৪ সেপ্টেম্বর ১৯৮২ সালে রচনা করেছেন। ২১শে অক্টোবর ১৯৯০ সালে তার মৃত্যু পর্যন্ত তিনি গান রচনা অব্যাহত রেখেছিলেন। এই আট বছরে তিনি গান এবং সুুরসহ মোট ৫,০১৮ টি প্রভাতী সঙ্গীত রচনা করেছিলেন, এর মধ্যে প্রায় সবই বাংলা ভাষায়। শেষ প্রভাত  সঙ্গীত  "আমরা গড়ে নোব গুরুকুল" তার মৃত্যুর একদিন আগে ১৯৯০ সালের ২০ অক্টোবর রচনা করেছিলেন।

পি আর সরকার ১৯৯৫ সালে আনন্দ মার্গ সংগঠন তৈরি করেছেন এবং ১৯৭৩ দ্বারা আনন্দ মার্গ প্রকাশনা প্রতিষ্ঠিত হয় পি আর সরকারের রচনাগুলি অনুবাদ ও তার বিতরণের সরকারের সংক্রান্ত কাজের জন্য। বহুভাষিক ইংরেজি / বাংলা সংস্করণটি ১৯৯৩ সালে প্রকাশিত হয় এবং ইংরেজিতে নির্বাচিত দুটি ছোট ছোট ভলিউম প্রকাশিত হয়। আরেকটি গান মার্গ- অধিভুক্ত গ্রুপ, রেনেসাঁ শিল্পী এবং লেখক সমিতি (রাও) দ্বারা  নির্বাচিত গানের বেশ কিছু পারফরম্যান্স এবং রেকর্ডিং স্পনসর করেছে। এই পারফরমেন্স যেমন শিল্পী যুক্ত আছেন তারা হলেন-  আচার্য তত্ত্বাবদানন্দ অবধূত, আচার্য প্রিয়শিবনান্দ অবধূত, মাধুরী চট্টোপাধ্যায়, শ্রীকান্ত আচার্য অরুন্ধতী হোম চৌধুরী, রামকুমার চট্টোপাধ্যায়, অশ্বিনী দেশপান্ডে, রশিদ খান, কবিতা কৃষ্ণমূর্তি, মনোজ কুমার, বিথাল রাও শ্রুতি সাদোলিকার, হৈমন্তী শুক্লা, শ্রীরাধা বন্দ্যোপাধ্যায়, আকাশে উদুপা, সাধনা সরগম, শ্রেয়া ঘোষাল এবং সোনু নিগম।

## আরও দেখুন
* বাংলা সঙ্গীত
* পশ্চিমবঙ্গের সংগীত

## তথ্যসূত্র

## বহিঃসংযোগ
* 
*প্রভাত সঙ্গীত সাউন্ড ক্লাউড
* https://sarkarverse.org/wiki/Portal:Prabhat_Samgiita (প্রভাত সঙ্গীতের সম্পূর্ণ তালিকা)

বিষয়শ্রেণী:ভারতীয় গান
বিষয়শ্রেণী:আধ্যাত্মিকতা
বিষয়শ্রেণী:বাংলা ভাষার গান
বিষয়শ্রেণী:বাংলা সঙ্গীত
বিষয়শ্রেণী:পশ্চিমবঙ্গের সঙ্গীত
বিষয়শ্রেণী:ভারতীয় সঙ্গীত
বিষয়শ্রেণী:ভারতীয় সাহিত্য
বিষয়শ্রেণী:বাংলা সাহিত্য
বিষয়শ্রেণী:কলকাতার সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:আধ্যাত্মিক অনুশীলন
বিষয়শ্রেণী:তন্ত্র
লিটল উইমেন (দ্ব্যর্থতা নিরসন)

**[[লিটল উইমেন]]** হল লুইসা মে অ্যালকট রচিত ১৯৬৮ সালের উপন্যাস।

*লিটল উইমেন* দিয়ে আরও বুঝাতে পারে:

## চলচ্চিত্র
* লিটল উইমেন (১৯১৭-এর চলচ্চিত্র) - আলেকজান্ডার বাটলার পরিচালিত ১৯১৭ সালের ব্রিটিশ নির্বাক চলচ্চিত্র।
* লিটল উইমেন (১৯১৮-এর চলচ্চিত্র) - হার্লি নোলস পরিচালিত ১৯১৮ সালের মার্কিন নির্বাক চলচ্চিত্র।
* লিটল উইমেন (১৯৩৩-এর চলচ্চিত্র) - জর্জ কিউকার পরিচালিত ১৯৩৩ সালের মার্কিন চলচ্চিত্র।
* লিটল উইমেন (১৯৪৯-এর চলচ্চিত্র) - মারভিন লেরয় পরিচালিত ১৯৪৯ সালের মার্কিন চলচ্চিত্র।
* লিটল উইমেন (১৯৯৪-এর চলচ্চিত্র) - গিলিয়ান আর্মস্ট্রং পরিচালিত ১৯৯৪ সালের মার্কিন চলচ্চিত্র।

## টেলিভিশন
* লিটল উইমেন (১৯৫০-এর টিভি ধারাবাহিক) - ১৯৫০ সালের টিভি ধারাবাহিক।
* লিটল উইমেন (১৯৫৮-এর টিভি ধারাবাহিক) - ১৯৫৮ সালের টিভি ধারাবাহিক।
* লিটল উইমেন (১৯৭০-এর টিভি ধারাবাহিক) - ১৯৭০ সালের টিভি ধারাবাহিক।
* লিটল উইমেন (১৯৭৮-এর চলচ্চিত্র) - ১৯৭৮ সালের টিভি চলচ্চিত্র।
* লিটল উইমেন (১৯৮১-এর টিভি ধারাবাহিক) - ১৯৮১ সালের জাপানি টিভি ধারাবাহিক।
* *[[টেলস্‌ অব লিটল উইমেন]]* - ১৯৮৭ সালের জাপানি টিভি ধারাবাহিক।
* লিটল উইমেন (২০১৭-এর টিভি ধারাবাহিক) - ২০১৭ সালের টিভি ধারাবাহিক।

## মঞ্চ
* লিটল উইমেন (সঙ্গীত নাটক)
* লিটল উইমেন (গীতিনাট্য)
লিটল উইমেন

***লিটল উইমেন*** () হল মার্কিন সাহিত্যিক লুইজা মে অ্যালকট রচিত দুই খণ্ডে প্রকাশিত উপন্যাস। অ্যালকট তার প্রকাশকের অনুরোধে কয়েক মাস সময় নিয়ে এই বইটি রচনা করেন। উপন্যাসটিতে মেগ, জো, বেথ ও অ্যামি এই চার বোনের শৈশব থেকে পূর্ণ নারীতে পরিণত হওয়ার গল্প রয়েছে। এটি লেখিকা ও তার তিন বোনের জীবন হতে অনুপ্রাণিত।

অ্যালকট তার এই জনপ্রিয় বইয়ের আরও দুটি অনুবর্তী পর্ব রচনা করেন। *[[লিটল মেন]]* (১৮৭১) ও *[[জোস বয়েজ]]* (১৮৮৬) নামক দুটি উপন্যাসেই মার্চ বোনেদের উল্লেখ ছিল।

## চরিত্রাবলি
* মার্গারেট "মেগ" মার্চ
* জোসেফিন "জো" মার্চ
* এলিজাবেথ "বেথ" মার্চ
* অ্যামি কার্টিস মার্চ
* মার্গারেট "মার্মি" মার্চ
* রবার্ট মার্চ
* প্রফেসর ফ্রিডরিক ভায়ের
* রব ও টেডি ভায়ের
* জন ব্রুক
* মার্গারেট (ডেইজি) ও জন লরেন্স ব্রুক

## উপযোগকরণ
### চলচ্চিত্র
উপন্যাসটির পাঁচটি চলচ্চিত্রায়ণ হয়েছে। দুটি নির্বাক সংস্করণের প্রথমটি *[[লিটল উইমেন (১৯১৭-এর চলচ্চিত্র)|১৯১৭]]* সালে এবং দ্বিতীয়টি *[[লিটল উইমেন (১৯১৮-এর চলচ্চিত্র)|১৯১৮]]* সালে মুক্তি পায়। প্রথম সবাক সংস্করণটি ছিল জর্জ কিউকার পরিচালিত ও ক্যাথরিন হেপবার্ন অভিনীত *[[লিটল উইমেন (১৯৩৩-এর চলচ্চিত্র)|১৯৩৩]]* সালের সংস্করণ। পরবর্তীতে মারভিন লেরয় পরিচালিত ও জুন অ্যালিসন, এলিজাবেথ টেলর ও পিটার লফোর্ড অভিনীত *[[লিটল উইমেন (১৯৪৯-এর চলচ্চিত্র)|১৯৪৯]]* সালের সংস্করণ এবং গিলিয়ান আর্মস্ট্রং পরিচালিত ও উইনোনা রাইডার অভিনীত *[[লিটল উইমেন (১৯৯৪-এর চলচ্চিত্র)|১৯৯৪]]* সালের সংস্করণ মুক্তি পায়।

### টেলিভিশন
উপন্যাসটি ''১৯৫০'' সালে, ''১৯৫৮'' সালে, ''১৯৭০'' সালে, ''১৯৭৮'' সালে, ''১৯৮১'' সালে, *[[টেলস্‌ অব লিটল উইমেন]]* নামে ১৯৮৭ সালে, এবং ''২০১৭'' সালে টেলিভিশনের জন্য উপযোগকরণ করা হয়।

## তথ্যসূত্র

## বহিঃসংযোগ

* 
* Lesson plans for *Little Women* at Web English Teacher
* 
*1945 radio adaptation of novel at ''Theatre Guild on the Air'' at Internet Archive
* 

বিষয়শ্রেণী:১৯৬৮-এর উপন্যাস
বিষয়শ্রেণী:১৯৬৯-এর উপন্যাস
বিষয়শ্রেণী:মার্কিন শিশুতোষ উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস